கேள்வி: கணைய அழற்சி பற்றி தகவல் சொல்.
பதில்: , – | ICD9 = - | ICDO = | OMIM = 167800 | MedlinePlus = 001144 | eMedicineSubj = emerg | eMedicineTopic = 354 | MeshID = D010195 }} File:Tryptic_fat_tissue_necrosis_in_severe_pancreatitis,_HE_2.JPG படிமம்]] File:Akute_exsudative_Pankreatitis_-_CT_axial.jpg கணைய அழற்சி (Pancreatitis) என்பது கணையம் ஏற்படும் அழற்சி குறிக்கிறது. பல காரணங்களால் உருவாகும் இந்நோய் பல அறிகுறிகளைக் கொண்டுள்ளது. இந்நோய்க்கு உடனடி மருத்துவச் சிகிச்சை அவசியமான ஒன்றாகும். சமிபாடு தேவையான கணைய நொதியம் (குறிப்பாக டிரிப்சின் நொதியம்) சிறுகுடல் செயற்பாடடைவதற்குப் பதிலாகக் கணையத்திலேயே செயல்திறன்மிக்கதாக மாறிவிடுவதால் இந்நோய் உருவாகிறது. இது திடீரெனத் தோன்றிச் சில நாட்களே காணப்படும் தீவிரமான நோயாகவோ (acute pancreatitis) அல்லது பல ஆண்டுகளாகக் காணப்படும் நாட்பட்ட நோயாகவோ (chronic pancreatitis) இருக்கும்.
கேள்வி: கணைய அழற்சி - அறிகுறிகளும் உணர்குறிகளும் என்பது என்ன?
பதில்: மேல்வயிறு (epigastrium) அல்லது வயிற்றின் இடது மேற்புறம் கடுமையான எரிச்சல் தரக்கூடிய வலி முதுகுபுறமாகப் பரவுதல், குமட்டல், உணவு உண்டபின் மோசமாகும் வாந்தி போன்றவை கணைய அழற்சியின் மிகவும் பொதுவான அறிகுறிகளாகும். உடலின் உட்புறத்தில் ஏற்படும் இரத்தம் கசிவு மற்றும் அதன் தீவிரத்தைப் பொருத்து உடல் சோதனைகள் மாறுபடுகின்றன. வலி, குறைந்த நீர்ப்போக்கு அல்லது இரத்தக்கசிவு ஆகியவற்றால் குருதி அழுத்தம் அதிகரிக்கலாம். இதயத் துடிப்பு, சுவாசவீதம் ஆகியவை அடிக்கடி அதிகரித்துக் காணப்படும். சாதாரணமாக, வலி ஏற்பட்டுள்ளதைப் போலல்லாமல் குறைந்த அளவில் வயிறு மிருதுவாகக் காணப்படும். காய்ச்சல் அல்லது மஞ்சள் காமாலை காணப்படலாம். நாட்பட்ட கணைய அழற்சி நீரிழிவு நோய் அல்லது கணையப் புற்றுநோய்க்கு வித்திடலாம். கணைய நொதிகள் போதிய அளவு இல்லாமையால் சமிபாடு பாதிக்கப்பட்டு விளக்க இயலாத உடல் எடை குறைவு ஏற்படலாம்.
கேள்வி: கணைய அழற்சி - காரணிகள் பற்றி தகவல் சொல்.
பதில்: பித்தக்கற்கள் அல்லது மது அருந்துவது எண்பது சதவிகித (80%) கணைய அழற்சிக்குக் காரணமாகிறது. பொதுவாக, கடுமையான கணைய அழற்சிக்குப் பித்தக்கற்களும் நாட்பட்டக் கணைய அழற்சிக்கு மதுசாரம் அருந்துவதும் முதன்மைக் காரணிகளாக விளங்குகின்றன.